Pollard se skopstewels het tuisgebly | Netwerk24
21 Desember 2019 19:33
Die Springbok-losskakel Handré Pollard se debuut vir sy Franse klubspan Montpellier was toe allesbehalwe maanskyn en rose.
Handré Pollard Saterdag in aksie vir sy Franse klubspan, Montpellier. Foto: Getty Images
Pollard (25) het nie net ’n doelskop verbrou nie, maar ook met twee pogings om strafdoele aan te teken verbrou in sy span se nederlaag van 25-29 teen Racing 92 in die Top14-reeks Saterdag in Parys.
Hy het wel 10 punte bygedra, maar dit was nie genoeg om sy span van ’n nederlaag te weerhou nie.
Dit was Pollard, wat voorheen sy rugby vir die Bulle in Pretoria gespeel het, se eerste wedstryd sedert hy sy wangbeen in die eindstryd van die Wêreldbeker-toernooi in Japan gebreek het.
Hy het hom vir drie jaar verbind aan Montpellier, waar sy spanmaats Bokke soos Frans Steyn en Jan Serfontein insluit.
Van Serfontein gepraat: Hy het een van sy span se drie drieë gedruk. – Sportredaksie
Meer oor: Handré Pollard | Top14 | Montpellier | Rugby